
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  12.11.2013

	Nr.
	  4c-6/402


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru modificarea art.2 din Legea nr.15/2003 privind sprijinul acordat tinerilor pentru construirea unei locuințe proprietate personală, trimis Comisiei pentru administrație publică, amenajarea teritoriului și echilibru ecologic pentru examinare pe fond, cu adresa nr. PL.x 376 din 14 octombrie 2013.
PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	  12.11.2013

	Nr.
	  4c-6/402


R A P O R T      
asupra proiectului de Lege pentru modificarea art.2 din Legea nr.15/2003 privind sprijinul acordat tinerilor pentru construirea unei locuințe proprietate personală

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 376 din 14 octombrie 2013, cu dezbaterea pe fond în procedură obişnuită, a proiectului de Lege pentru modificarea art.2 din Legea nr.15/2003 privind sprijinul acordat tinerilor pentru construirea unei locuințe proprietate personală.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.299/17.04.2013)
· avizul favorabil al Comisiei pentru buget, finanțe și bănci (nr.4c-2/493/30.10.2013)
· avizul favorabil al Comisiei juridice, de disciplină și imunități (nr.4c-11/1140/29.10.2013)

· Punctul de vedere favorabil al Guvernului (nr.1406/6.08.2013)


Proiectul de lege are ca obiect de reglementare modificarea art.2 din Legea nr.15/2003 privind sprijinul acordat tinerilor pentru construirea unei locuințe proprietate personală, republicată, cu modificările ulterioare, în sensul creșterii suprafețelor de teren din comunele și satele aparținătoare unităților administrativ teritoriale ce pot fi atribuite tinerilor pentru construirea unei locuințe proprietate personală de la 250 mp - 500 mp, cât este prevăzut în prezent, la 500 mp - 1000 mp.
 
Comisia propune Plenului Camerei Deputaţilor adoptarea proiectului de lege cu un amendament admis, astfel cum este redat în Anexa la prezentul Raport.
 
Proiectul de lege face parte din categoria legilor ordinare, conform art.76 alin.(2) din Constituţia României, republicată.

La lucrările comisiei au fost prezenţi 33 deputaţi, din totalul de 36 membri ai comisiei.

La dezbaterile care au avut loc în şedinţa comisiei din 12 noiembrie 2013 a participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Iulian Matache – secretar de stat în cadrul Ministerului Dezvoltării Regionale şi Administraţiei Publice.


Raportul comisiei a fost adoptat cu unanimitate de  voturi.

Proiectul de lege a fost adoptat de Senat în şedinţa din data de 8 octombrie 2013.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	MARIN ALMĂJANU
	ION MARCEL CIOLACU 


Consilier parlamentar, Roxana Feraru

ANEXA

Amendamente admise

În urma dezbaterilor, membrii Comisiei au admis următoarele amendamente:

	Nr. crt.
	Text 

Legea nr.15/2003
	Text 
Senat
	Amendamente propuse
(autorul amendamentului)
	Motivarea amendamentelor propuse

	0
	
	1
	2
	3

	1. 
	
	LEGE

pentru modificarea art.2 din Legea nr.15/2003 privind sprijinul acordat tinerilor pentru construirea unei locuințe proprietate personală


	Nemodificat


	

	2. 
	
	
Articol unic.- Articolul 2 din Legea nr.15/2003 privind sprijinul acordat tinerilor pentru construirea unei locuințe proprietate personală, republicată în Monitorul Oficial al României, Partea I, nr.44 din 18 ianuarie 2008, cu modificările ulterioare, va avea următorul cuprins:
	
Articol unic.- Articolul 2 din Legea nr.15/2003 privind sprijinul acordat tinerilor pentru construirea unei locuințe proprietate personală, republicată în Monitorul Oficial al României, Partea I, nr.44 din 18 ianuarie 2008, cu modificările ulterioare, se modifică și va avea următorul cuprins:

(Autor: Comisia pentru administraţie publică, amenajarea teritoriului şi echilibru ecologic)

	Tehnică legislativă.

	3. 
	"Art.2.- Suprafețele de teren care pot fi atribuite tinerilor pentru construirea unei locuințe proprietate personală, potrivit prevederilor art.1, vor fi cuprinse între 150 m2 și 300 m2 în municipii și sectoarele municipiului București, între 250 m2 și 400 m2 în orașe și între 250 m2 și 500 m2 în comune și satele aparținătoare unităților administrativ-teritoriale."
	"Art.2.- Suprafețele de teren care pot fi atribuite tinerilor pentru construirea unei locuințe proprietate personală, potrivit prevederilor art.1, vor fi cuprinse între 150 m2 și 300 m2 în municipii și sectoarele municipiului București, între 250 m2 și 400 m2 în orașe și între 500 m2 și 1000 m2 în comune și satele aparținătoare unităților administrativ-teritoriale."


	Nemodificat

